Diari Oficial de la Generalitat Valenciana


Sumari del DOGV 7965, del 25-01-2017 (2017/539)

RESOLUCIÓ de 19 de gener de 2017, de la Conselleria d'Educació, Investigació, Cultura i Esport, per la qual es concedeix l'autorització d'obertura i funcionament al centre privat de nova creació d'ensenyaments esportius denominat Futcoach10 Formación, Elx.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7965

Data del DOGV
:   25-01-2017

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2017/539


Data del document
:   19-01-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 19 de gener de 2017, de la Conselleria d'Educació, Investigació, Cultura i Esport, per la qual es concedeix l'autorització d'obertura i funcionament al centre privat de nova creació d'ensenyaments esportius denominat Futcoach10 Formación, Elx. [2017/539]  
L'expedient ha sigut iniciat a instàncies de Francisco Javier de Lucas Expósito, en sol·licitud d'autorització per a l'obertura i funcionament d'un centre docent privat de nova creació d'ensenyaments esportius denominat Futcoach10 Formación, a Elx.  
La Direcció General de Centres i Personal Docent va emetre un informe favorable de 7 de setembre de 2016, respecte a la proposta d'instal·lacions i ús educatiu dels espais reflectits en la documentació tècnica presentada, ja que compleix els requisits establits en la normativa corresponent.  
Vista la proposta de la direcció territorial, competent en matèria educativa, que inclou l'informe de la Unitat Tècnica de Construccions, respecte a les instal·lacions. El centre Futcoach10 Formación estarà ubicat en les instal·lacions de la Universitat Miguel Hernández d'Elx.  
  
Vist el títol jurídic que habilita la possibilitat d'utilització d'aquestes instal·lacions per un termini màxim de tres anys a comptar de la data de l'autorització administrativa d'obertura i funcionament.  
Vist l'informe favorable de la inspecció educativa, respecte al professorat i titulacions respectives, a la compatibilitat horària de funcionament i objectius, continguts i criteris d'avaluació, de conformitat amb la normativa aplicable.  
Vistos la Llei orgànica 8/1985, de 3 de juliol, reguladora del dret a l'educació, la Llei orgànica 2/2006, de 3 de maig, d'educació, el Reial Decret 1363/2007, de 24 d'octubre, que estableix l'ordenació general dels ensenyaments esportius de règim especial; i el Reial Decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitaris.  
  
Vista la proposta del director general de Centres i Personal Docent de data 11 de gener de 2017 i de conformitat amb aquesta; en exercici de les atribucions conferides per l'article 28 de la Llei 5/1983, de 30 de desembre, del Consell, i en virtut de l'article 4 del Decret 155/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, resolc:  
  
Primer  
Autoritzar l'obertura i funcionament del centre docent privat de nova creació que a continuació s'indica, atenent les característiques, ensenyaments i capacitat màxima que s'assenyalen, per un termini màxim de tres cursos acadèmics, és a dir, fins al curs 2018/2019, inclusivament, sense perjudici que amb anterioritat a la finalització d'aquesta l'interessat aporte un nou títol jurídic que justifique la possibilitat d'ús de les instal·lacions de la Universitat Miguel Hernández d'Elx, a les quals es refereix aquesta autorització, per un nou termini de duració.  
  
Codi del centre: 42227579.  
Denominació genèrica del centre: centre privat d'ensenyaments esportius.  
Denominació específica del centre: Futcoach10 Formación.  
Titular: Francisco Javier de Lucas Expósito.  
Domicili: avinguda de la Universitat, s/n.  
Localitat: Elx (03326).  
Província: Alacant.  
Ensenyaments i capacitat màxima que s'autoritzen:  
Ensenyaments esportius de grau mitjà:  
2 cicles inicials i 2 cicles finals de Futbol (codi de l'ensenyament: 07720795911) amb 24 llocs escolars cada cicle.  
Ensenyaments esportius de grau superior:  
2 cicles de grau superior de Futbol (codi de l'ensenyament: 29594756161), amb 24 llocs escolars cada un.  
Segon  
S'adscriu el centre autoritzat d'ensenyaments esportius Futcoach10 Formación al Centre Integrat Públic de Formació Professional Complex Educatiu de Cheste, de la localitat de Cheste (codi 04052258), a efectes acadèmics i administratius.  
  
Tercer  
Aquesta autorització donarà lloc a les corresponents inscripcions en el Registre de Centres Docents de la Comunitat Valenciana.  
  
Quart  
Aquesta resolució tindrà efectes des de la data en què es dicta, no obstant això, els seus efectes acadèmics s'entenen referits al curs escolar 2016-2017.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques (BOE 236, 02.10.2015), i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa (BOE 167, 14.07.1998), contra aquest acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
  
a) El recurs de reposició s'haurà d'interposar davant de l'òrgan que ha dictat l'acte, en el termini d'un mes a comptar de l'endemà de la notificació.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser notificada.  
  
València, 19 de gener de 2017.- El conseller d'Educació, Investigació, Cultura i Esport: Vicent Marzà Ibáñez.